На основу члана 40 став 1. Закона о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19), члана 39. став 2. тачка 6. Закона о локалној самоуправи („Службени гласник Републике Српске“ број 97/16 и 36/19) и члана 87. Статута града Градишка („Службени гласник града Градишка“ број: 4/17 и 5/19), Скупштина града Градишка на сједници одржаној дана 01.06.2020. године, д о н и ј е л а ј е

**О Д Л У К У**

**о приступању изради Урбанистичког плана Градишке 2021 - 2041. године**

**I**

 Приступа се изради Урбанистичког плана Градишке 2021 - 2041. године (у даљем тексту: План).

**II**

 Простор који ће обухватити Урбанистички план Градишке 2021 - 2041. године приказан је у графичком прилогу који је саставни дио ове одлуке, а обухвата простор површине приближно 6550 ha.

Коначна граница подручја планирања одредиће се у графичком дијелу Урбанистичког плана.

**III**

Плански период за који се План доноси је 20 година и почиње тећи од ступања на снагу одлуке о доношењу плана.

**IV**

 Смјернице за израду Плана:

 - План израдити у складу са одредбама Закона о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19), Правилника о начину израде, садржају и форми докумената просторног уређења („Службени гласник Републике Српске“ број 69/13), те другим прописима из посебних области релевантних за планирање и уређење простора.

 - Приликом израде плана потребно је водити рачуна о јавном интересу и општим и посебним циљевима просторног развоја.

 - Планом нарочито предвидјети концепцију уређења простора, границе уже и шире зоне урбаног подручја, урбанистичке и друге услове за уређење градског грађевинског земљишта, границе осталиг земљишта у обухвату плана (пољопривредно, шумско и др.), концепцију уређења простора (формирање зона, цјелина и потцјелина, одређивање намјена и сл.), распоред и концепцију општих центара и распоред јавних функција, радних зона и објеката непривредне дјелатнсти и центара рекреације, мјере заштите културно-историјског насљеђа, насљеђа природе и заштите животне средине, природне услове, критеријуме и правила за уређење, коришћење и изградњу свих врста планираних објеката и зона односно намјена и услове за спровођење плана документима просторног уређења нижег реда.

 - Носилац израде је обавезан обезбиједити усаглашеност Плана, у току његове израде, са документом просторног уређења вишег реда, односно ширег подручја као и водити рачуна о важећим документима на подручју града Градишка који су нижег реда.

**V**

Носилац припреме израде плана је Градоначелник града Градишка путем Одјељење за просторно уређење и грађење.

Носилац израде плана ће се одредити у складу са прописима о јавним набавкама Б и Х.

**VI**

 Преднацрт Плана припремиће се у року одшест мјесеци од закључења уговора о изради плана и испуњења услова који уговором буду одређени.

 Преднацрт Плана ће се раматрати на стручној расправи, након чега ће носилац израде плана утврдити нацрт Плана и мјесто, вријеме и начин излагања нацрта на јавни увид.

**VII**

 Нацрт Плана ставиће се на јавни увид у трајању од 30 дана и у овом периоду ће се прикупљати приједлози, примједбе и сугестије заинтересованих лица.

 О мјесту, времену и начину излагања нацрта Плана на јавни увид, јавност ће бити обавијештена огласном објављеним у најмање два средства јавног информисања доступна на територији града Градишка.

Након јавног увида провешће се јавна расправа о нацрту предметног плана.

**VIII**

 Приједлог лана ће утврдити Градоначелник у року од 15 дана од завршетка јавног увида и стручне расправе, а на основу нацрта који је био на јавном увиду и става о примједбама, приједлозима, мишљењима на тај нацрт и закључцима са јавне расправе.

 Уз приједлог Пана Градоначелник ће поднијети Скупштини града Градишка приједлог одлуке о доношењу Урбанистичког плана Градишке 2021 - 2041. године са потребним образложењем.

 У образложењу одлуке о доношењу Урбанистичког плана Градоначелни и носилац припреме плана ће дати податке о примједбама и приједлозима који су у току јавног увида и јавне расправе поднесени, те стручно образложење примједби и приједлога који нису могли бити прихваћени.

**IX**

Садржај плана мора бити у складу са Законом о уређењу простора и грађењу („Службени гласник Републике Српске“ бр. 40/13 и 106/15) и Правилником о начину израде, садржају и форми докумената просторног уређења („Службени гласник Републике Српске” број: 69/13), а састојаће се од текстуалног и графичког дијела.

**X**

Средства за израду плана обезбиједиће се из Буџета града Градишка.

**XI**

 На приједлог носиоца припреме Плана Скупштина града Градика ће именовати савјет плана, ради укупног праћења његове израде, вођења стручне и јавне расправе, заузимања ставова по питању општег, привредног и просторног развоја, те усаглашавања ставова и интереса.

**XII**

До доношења предметног плана, примјењиваће се Урбанистички план Градишке 2005 - 2020. године („Службени гласник општине Градишка“ број 4/07) у дијелу у коме није у супротности са документом просторног уређења вишег реда.

**XIII**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-105/20

Датум: 01.06.2020. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић